Diari Oficial de la Generalitat Valenciana


Sumari del DOGV 6992, del 27-03-2013 (2013/2888)

Notificació de la interlocutòria d'aclariment de la sentència dictada en el procediment ordinari número 434/2008.
-----------------------------------------------------------------------------------------------------------------

### Dades del document

Número de DOGV
:   6992

Data del DOGV
:   27-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/2888


Organisme emissor
:   Jutjat de Primera Instància Número 3 de València

Tipus de document
:   Edicte

Notificació de la interlocutòria d'aclariment de la sentència dictada en el procediment ordinari número 434/2008. [2013/2888]  
Jerónimo Toledano Iturbe, secretari del Jutjat de Primera Instància número 3 de València, faig saber:   
Que en este Jutjat se seguix procediment ordinari 434/2008 a instàncies de Rafael Berlanga Tarraso, Blas Berlanga Mena, Rosa María Berlanga Mena i Rosa Mena Mollá contra els hereus de Francisco Pallardó Campos HJ, hereus de Filomena Pallardó Campos HJ i hereus de José Díaz-Salado Pallardó HJ.  
En el juí a què es fa referència, amb data 23 de gener de 2012, el magistrat jutge, Salvador U. Martínez Carrión, ha dictat una resolució el contingut dispositiu de la qual és, literalment, el següent:  
«Interlocutòria  
Jutge que la dicta: Salvador U. Martínez Carrión.  
Lloc: València.  
Data: 23 de gener de 2012.  
Antecedents de fet  
Primer. En el present juí es va dictar sentència en data 15 d'abril de 2010, la qual va ser notificada a les parts.  
Segon. L'expressada resolució conté, en el punt segon de la dispositiva: "condemne els demandats a l'atorgament d'escriptura pública de compravenda a favor de la part actora, respecte a la finca indicada, amb l'advertència que s'executarà a costa seua si no ho fan".  
  
Tercer. La procuradora María José Mazón Esteve ha presentat un escrit en què sol·licita l'aclariment de la sentència consistent a haver transcrit "atorgament d'escriptura pública", en comptes d'"elevar a públic el document privat de compravenda", com bé s'assenyala en el cos de la sentència i a l'inici de la dispositiva.  
Fonaments de dret  
Únic. L'article 267 de la Llei Orgànica del Poder Judicial, després de proclamar el principi que els tribunals no podran variar les resolucions judicials una vegada firmades, admet, no obstant això, la possibilitat d'aclarir algun concepte fosc, d'ofici o a petició d'alguna part.  
Part dispositiva  
S'aclarix el punt segon de la dispositiva de la sentència de data 15 d'abril de 2010, en el sentit que el mateix punt ha de dir: "condemnant els demandats a elevar a públic el document de compravenda a favor de la part actora, respecte a la finca indicada, amb l'advertència que s'executarà a costa seua si no ho fan".  
Mode d'impugnació: esta resolució forma part de la sentència número 97/2011, de data 15 d'abril de 2010, i el termini per a recórrer-la es compta des de la notificació d'esta interlocutòria (art. 488.2 LECn).  
Ho ordena i firma el jutge. En done fe.»  
I perquè valga de notificació de forma deguda, amb prevenció dels recursos expressats en l'esmentada resolució a la part demandada que es troba en parador desconegut, herències jacents i ignorats hereus de Francisco Pallardó Campos, Filomena Pallardó Campos i José Díaz-Salado Pallardó, d'acord amb el que disposa l'article 164 de la Llei d'Enjudiciament Civil, s'expedix este edicte.  
  
València, 22 de febrer de 2013.- El secretari judicial: Jerónimo Toledano Iturbe.